JKN รุกออกผลิตภัณฑ์ผสม “กัญชา-กัญชง” ตั้งเป้ายอดขาย 200 ลบ.
JKN รุกตลาดผลิตภัณฑ์ที่ใช้สารสกัดจากกัญชาและกัญชงมา ขานรับปลดล็อกกัญชา 9 มิ.ย.นี้ ตอบโจทย์เทรนด์รักสุขภาพของผู้บริโภค
JKN รุกตลาดผลิตภัณฑ์ที่ใช้สารสกัดจากกัญชาและกัญชงมา ขานรับปลดล็อกกัญชา 9 มิ.ย.นี้ ตอบโจทย์เทรนด์รักสุขภาพของผู้บริโภค
8 มิ.ย. 2565

นายจักรพงษ์ จักราจุฑาธิบดิ์ ประธานเจ้าหน้าที่บริหารและกรรมการผู้จัดการ บริษัท เจเคเอ็น โกลบอล กรุ๊ป จำกัด (มหาชน) หรือ JKN เปิดเผยว่า หลังจากประกาศกระทรวงสาธารณสุขที่ปลดล็อกกัญชาและกัญชงออกจากยาเสพติดประเภทที่ 5 ซึ่งมีผลบังคับใช้ในวันที่ 9 มิ.ย.65 นี้ บริษัทฯ จึงมีแผนรุกตลาดผลิตภัณฑ์ที่ใช้สารสกัดจากกัญชาและกัญชงมาเป็นส่วนผสม ผ่านการพัฒนานวัตกรรมผลิตภัณฑ์ใหม่ๆ กว่า 30 รายการ ครอบคลุมผลิตภัณฑ์เสริมอาหาร ผลิตภัณฑ์สินค้าอุปโภคบริโภค ที่มีส่วนผสมของน้ำมันกัญชง เพื่อตอบโจทย์ความต้องการสอดรับเทรนด์รักสุขภาพของผู้บริโภค
ด้าน นางสาวกมลรัตน์ มงคลครุธ กรรมการบริหารและรองกรรมการผู้จัดการสายงานขาย JKN กล่าวว่า ภาพรวมตลาดยาและผลิตภัณฑ์เสริมอาหารจากกัญชงในปี 64 มีมูลค่าตลาดรวมประมาณ 50 ล้านบาท และประเมินว่าภายในปี 68 จะมีมูลค่าเพิ่มเป็น 15,770 ล้านบาท
ดังนั้น จึงเป็นโอกาสให้ บริษัท เจเคเอ็น เบสท์ ไลฟ์ จำกัด ซึ่งเป็นบริษัทย่อยของ JKN นำเสนอนวัตกรรมผลิตภัณฑ์เสริมอาหารเพื่อสุขภาพและความงามที่มีสารสกัดกัญชากัญชงที่มีคุณสมบัติที่เพิ่มประสิทธิภาพในการช่วยลดการอักเสบ ช่วยให้ผิวพรรณชุ่มชื่น เปล่งปลั่ง กระจ่างใส อีกทั้งช่วยในการผ่อนคลายได้เป็นอย่างดี เพื่อเสริมพอร์ตโฟลิโอให้แข็งแกร่งรองรับการเติบโต
โดยผลิตภัณฑ์เสรมอาหารในกลุ่มดังกล่าว ได้แก่ C-TRIA (ซีเทรีย) ดูแลผิวให้สวยสุขภาพดี ที่มีส่วนผสมสารสกัด CBD, HEAB CORDY Plus CBD ผสานคุณสมบัติสารสกัดจากธรรมชาติและเสริมด้วยวิตามินรวม 5 ชนิด, Prima Collagen Plus CBD All in 1 Collagen สูตรพรีเมี่ยมคอลลาเจน 4 ชนิด ไดเป็บไทด์ ไตรเป็ปไทด์ ไทป์ทู และกระดูกอ่อนปลาฉลาม รวมกับวิตามิน C,D,E,K ช่วยเสริมสร้างกระบวนการการฟื้นฟู และสร้างกระดูกและข้อให้แข็งแรง, Olig Fiber Plus ผสมโปรตีนจากเมล็ดกัญชง ดูแลการปรับสมดุลของลำไส้ในการขับถ่าย และเพิ่มการหลั่งของน้ำดี มีส่วนช่วยระบบย่อยอาหารให้ดีขึ้น และช่วยให้ผิวพรรณเนียนนุ่นชุ่มชื่น
ขณะที่แบรนด์ V-Allin 3 รายการ V-Allin Diamond ผสมน้ำมันจากเมล็ดกัญชง (Hemp Seed Oil) ช่วยต้านการอักเสบและรักษาน้ำตาลในเลือด กระตุ้นการไหลเวียนของโลหิต ลดระดับไขมัน และคอเลสเตอรอลในเลือด, V Allin Blue ผสมสารสกัดจาก CBD จากช่อดอกกัญชงและผลไม้ตระกูลเบอรี่ ช่วยดูแลการทำงานของตา และช่วยระบบสมองรู้สึกผ่อนคลาย และ V Allin Gold ช่วยเรื่องการปรับสภาพฮอร์โมนในร่างกาย และยังช่วยเพิ่มมวลกระดูกและลดการอักเสบ
ส่วน MONSTER WHEY HEMP seed PROTEIN ผลิตภัณฑ์เสริมอาหารจากโปรตีนเมล็ดกัญชงที่ไฟเบอร์สูง และยังมีโอเมก้า 3,6 ยังมีโปรตีน Isolate ให้โปรตีนสูงถึง 90% ไขมันต่ำ ช่วยลดการอักเสบ ทำให้ออกกำลังกายได้นานขึ้น, ANGLE HEMP seed PROTEIN เพื่อทดแทนมื้ออาหาร ผสมโปรตีนจากเมล็ดกัญชง และพืชรวม 8 ชนิด คอลลาเจนไดเปบไทด์, ไตรเปปไทด์ พร้อมด้วยวิตามิน และเกลือแร่ ครบถ้วน , แบรนด์Hair Now แชมพูและครีมนวดที่ผสมน้ำมันเมล็ดกัญชง
นอกจากนี้ ยังมีสินค้าในกลุ่มอุปโภคบริโภค ได้แก่ แบรนด์ ANNE SMILE ผลิตภัณฑ์ยาสีฟันและน้ำยาบ้วนปากที่ผสมน้ำมันเมล็ดกัญชง, แบรนด์ Anne Soap มีด้วยกัน 5 รายการ ที่มีส่วนผสมของน้ำมันจากเมล็ดกัญชง, แบรนด์ ANNE SKIN ผลิตภัณฑ์ทำดูแลผิวหน้าและครีมกันแดดที่มีส่วนผสมของน้ำมันเมล็ดกัญชง
ทั้งนี้ บริษัทใช้กลยุทธ์ซูเปอร์สตาร์มาร์เก็ตติ้งเพื่อสื่อสารการตลาดและสร้างการรับรู้ถึงจุดเด่นผลิตภัณฑ์ ผ่านช่องทาง JKN18 เพื่อกระตุ้นการซื้อสินค้าผ่านช่องทาง D2C และผ่านช่องทางออนไลน์ทุกแพลตฟอร์ม รวมถึงช่องทางการขายผ่าน Convenience Stores อาทิ 7-Eleven เพื่อรองรับความต้องการซื้อของผู้บริโภค โดยตั้งเป้าสินค้าในกลุ่มผลิตภัณฑ์เสริมอาหารและกลุ่มสินค้าอุปโภคบริโภคที่มีส่วนผสมของกัญชงจะทำยอดขายในปีนี้กว่า 200 ล้านบาท และช่วยขับเคลื่อนการเติบโตของกลุ่มธุรกิจ Commerce ในปีนี้ให้เติบโตตามเป้าหมาย